หอการค้าไทยดึง 31 ยักษ์ใหญ่อุ้มเอสเอ็มอี 
คุยลั่นทุ่ง พี่ช่วยน้อง ประสบความสำเร็จ,นายกลินท์ สารสิน ประธานกรรมการหอการค้าไทยและสภาหอการค้าแห่งประเทศไทย เปิดเผยหลังการลงนามบันทึกความร่วมมือกับพันธมิตร 31 องค์กรในการสนับสนุนศูนย์ไทยแลนด์ สมาร์ท เซ็นเตอร์ (ทีเอสซี) เพื่อสนับสนุนเอสเอ็มอีว่า หอการค้าไทยให้ความสำคัญกับการส่งเสริมพัฒนาเอสเอ็มอี โดยได้ขับเคลื่อนนโยบายส่งเสริมเอสเอ็มอี ผ่านศูนย์ทีเอสซี ที่เน้นให้บริการเชิงรุก เข้าถึงง่าย จับต้องได้จริง เน้นการพัฒนาผู้ประกอบการ 4.0 ให้สมาชิกนำข้อมูลนวัตกรรม และมาตรฐานไปต่อยอดดำเนินธุรกิจ ส่งเสริมให้เกิดการต่อยอดความรู้และประสบการณ์ เพื่อยกระดับผู้ประกอบการ เพราะเอสเอ็มอีเป็นรากฐานสำคัญของเศรษฐกิจไทย ปัจจุบันเอสเอ็มอีมีการจ้างงาน 11.7 ล้านคน สร้างมูลค่าทางเศรษฐกิจ 4.8 ล้านล้านบาท,ภาครัฐควรช่วยสนับสนุนเอสเอ็มอีให้เป็นรูปธรรม ต้องเร่งเบิกจ่ายงบประมาณการลงทุน เดินหน้านโยบายส่งเสริมการท่องเที่ยวเมืองรอง หรือออกมาตรการช็อปช่วยชาติ กระตุ้นเศรษฐกิจและกำลังซื้อของประชาชนในช่วงปลายปี ที่จะส่งผลดีต่อยอดขายของเอสเอ็มอี,นายพลิศร์ ภิรมย์ภักดี ประธานกรรมการทีเอสซี กล่าวว่า ทีเอสซีจะสร้างแพลตฟอร์มให้เป็นศูนย์บริการเบ็ดเสร็จครบวงจรให้กับเอสเอ็มอี เน้น 4 กลุ่มอุตสาหกรรมที่เป็นห่วงโซ่มูลค่า (แวลู เชน) คือ กลุ่มการค้าและการลงทุน กลุ่มท่องเที่ยวและบริการ กลุ่มเกษตรและกลุ่มอาหารและเครื่องดื่มผ่านโครงการต่างๆ เช่น โครงการพี่ช่วยน้อง (บิ๊ก บราเธอร์) โครงการทีเอสซี เอกซ์เพรส เป็นต้น โดยโครงการที่พี่ช่วยน้องถือว่าประสบความสำเร็จมาก เพราะในปีแรก ช่วยเพิ่มยอดขายให้เอสเอ็มอีที่เข้าร่วมโครงการได้ 500 ล้านบาท และปีนี้จะมี 26 บริษัทใหญ่ที่จะมาเป็นพี่เลี้ยงให้เอสเอ็มอี 130 ราย เพื่อเพิ่มยอดขายให้ได้ 1,500 ล้านบาท.
นายกลินท์ สารสิน ประธานกรรมการหอการค้าไทยและสภาหอการค้าแห่งประเทศไทย เปิดเผยหลังการลงนามบันทึกความร่วมมือกับพันธมิตร 31 องค์กรในการสนับสนุนศูนย์ไทยแลนด์ สมาร์ท เซ็นเตอร์ (ทีเอสซี)
กลินท์ สารสิน,หอการค้าไทย,ภาครัฐ,พลิศร์ ภิรมย์ภักดี,แพลตฟอร์ม